O ritmo y l'abelidat tecnica de Messi lo fan conoxiu por fer largas corridas con a pilota ta lo gol, en particular entre contraataques, an usualmén encomenza dende a metat u o sector dreito d'o campo. Considerau como o millor regateador d'o mundo, y como un d'os millors regateadores d'a istoria, o suyo exentrenador d'a Selezión Archentina, Diego Maradona, ha dito sobre él: "A pilota se queda pegada a lo suyo piet; He visto grans chugadors en a mía corrida, pero nunca he visto a dengún con o control d'o balón de Messi". Dillá d'as suyas cualidaz individuals, tamién ye un chugador d'equipo completo y treballador, conoxiu por as suyas combinazions creativas, en particular con os ex-zentrocampistas d'o Barcelona Xavi y Andrés Iniesta.